text: জোসেফ কেভিন কিগান ওবিই (; জন্ম: ১৪ ফেব্রুয়ারি ১৯৫১; কেভিন কিগান নামে সুপরিচিত) হলেন একজন প্রাক্তন ইংরেজ পেশাদার ফুটবল খেলোয়াড় এবং ম্যানেজার। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব লিভারপুল এবং ইংল্যান্ড জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় খেলোয়াড় হিসেবে খেলেছেন।
  
  ইংরেজ ফুটবল ক্লাব ইনফিল্ড হাউজ ওয়াইসির যুব পর্যায়ের হয়ে খেলার মাধ্যমে কিগান ফুটবল জগতে প্রবেশ করেন; অতঃপর স্কানথোর্প ইউনাইটেডের হয়ে খেলার মাধ্যমে তিনি ফুটবল খেলায় বিকশিত হয়েছেন। ১৯৬৮–৬৯ মৌসুমে, স্কানথোর্প ইউনাইটেডের জ্যেষ্ঠ পর্যায়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। স্কানথোর্প ইউনাইটেডে তিনি ৩ মৌসুম অতিবাহিত করেছেন; যেখানে তিনি ১২৪ ম্যাচে ১৮টি গোল করেছেন। অতঃপর ১৯৭১–৭২ মৌসুমে, ৪০ হাজার ইউরোর বিনিময়ে লিভারপুলে যোগদান করেন, যেখানে তিনি তার খেলোয়াড়ি জীবনের অধিকাংশ সময় অতিবাহিত করেছেন। লিভারপুলের হয়ে সকল প্রতিযোগিতায় তিনি ৩২৩ ম্যাচে ১০০টি গোল করেছেন। পরবর্তীতে তিনি হামবুর্গার এসভি, সাউদাম্পটন এবং নিউক্যাসেল ইউনাইটেডের হয়ে খেলেছেন। সর্বশেষ ১৯৮৪–৮৫ মৌসুমে, তিনি নিউক্যাসেল ইউনাইটেড হতে ব্ল্যাকটাউন সিটিতে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।
  
  ১৯৭২ সালে, কিগান ইংল্যান্ডের হয়ে আন্তর্জাতিক পর্যায়ে অভিষেক করেছিলেন, যেখানে তিনি ৬৩ ম্যাচে ২১টি গোল করেছেন। তিনি ১৯৮২ ফিফা বিশ্বকাপে ইংল্যান্ডের প্রতিনিধিত্ব করেছেন।
  
  ব্যক্তিগতভাবে, কিগান বেশ কিছু পুরস্কার জয়লাভ করেছেন, যার মধ্যে ১৯৭৮ ও ১৯৭৯ বালোঁ দর জয় অন্যতম; এছাড়াও তিনি ফিফা ১০০-এ স্থান পেয়েছেন। দলগতভাবে, ঘরোয়া ফুটবলে, কিগান খেলোয়াড় হিসেবে সর্বমোট ১০টি শিরোপা জয়লাভ করেছেন, যার মধ্যে ৯টি লিভারপুলের হয়ে এবং ১টি হামবুর্গার এসভির হয়ে জয়লাভ করেছেন।
  
  পরিসংখ্যান
  
  খেলোয়াড়
  উৎস:
  
  আন্তর্জাতিক
  উৎস:
  
  ম্যানেজার
  
  তথ্যসূত্র
  
  বহি:সংযোগ
  
   
   
   এলএফসিহিস্টোরি.নেটে কেভিন কিগান 
   স্পোর্টিং-হিরোস.নেটে কেভিন কিগান 
   
   
   লন্ডনহার্টস.কমে কেভিন কিগান 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৫১-এ জন্ম
  বিষয়শ্রেণী:ইংরেজ ফুটবলার
  বিষয়শ্রেণী:ইংল্যান্ডের আন্তর্জাতিক ফুটবলার
  বিষয়শ্রেণী:আইরিশ বংশোদ্ভূত ইংরেজ ব্যক্তি
  বিষয়শ্রেণী:ফুটবল ফরোয়ার্ড
  বিষয়শ্রেণী:লিভারপুল ফুটবল ক্লাবের খেলোয়াড়
  বিষয়শ্রেণী:ব্ল্যাকটাউন সিটি এফসি খেলোয়াড়
  বিষয়শ্রেণী:ইংরেজ ফুটবল লীগের খেলোয়াড়
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:ফিফা ১০০
  বিষয়শ্রেণী:১৯৮২ ফিফা বিশ্বকাপের খেলোয়াড়
  বিষয়শ্রেণী:জার্মানিতে প্রবাসী ফুটবলার
  বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
  বিষয়শ্রেণী:প্রিমিয়ার লীগের ম্যানেজার
  বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড়
  বিষয়শ্রেণী:স্কানথর্প ইউনাইটেড ফুটবল ক্লাবের খেলোয়াড়
  বিষয়শ্রেণী:সাউদাম্পটন ফুটবল ক্লাবের খেলোয়াড়
  বিষয়শ্রেণী:হামবুর্গার স্পোর্টস ক্লাবের খেলোয়াড়
  বিষয়শ্রেণী:বালোঁ দর বিজয়ী
title: কেভিন কিগান